יוביסופט הכריזה שהמשחק Far Cry3: Blood Dragon יהיה זמין החל מהראשון למאי 2013, שזה בערך עוד כשבועיים. בעגה המקצועית קוראים לזה ריבאונד, לנו יש תחושה של סיבוב על חשבון הגיימרים. אז למה אנחנו לא צוהלים ועל מה אנחנו מדברים?
המשחק FarCry3 יצא לפני כארבעה חודשים, עוד לא הספיקה הדיו להתייבש מעל דפיהם של יוצרי המשחק וכבר אנחנו מדברים על הרחבה, שהיא "Stand alone" או במילים אחרות: עלילה שעומדת בפני עצמה, אבל לא מספיק ארוכה או איכותית כדי להיקרא FarCry4 וכל זה נמכר במחיר "סביר" של 60 שקלים.
אז על מה הכעס כאן באמת? אין פה כעס, אלא יותר תחושה של מיאוס ותסכול ממנגנון משומן וצפוי מראש שמנסה לדחוף לנו עוד הרחבה ועוד הרחבה, ובלי לשים לב רכשנו כבר דונם וחצי בלב מדבר, כי מרבית ההרחבות לא מכילות באמת יותר מידי תוכן ולא מקנות גישה לישומים נוספים כמו משחק האונליין. כך שהשחקן מקבל משחק עם עלילה קצרה וזולה, שנראית לרוב כאילו לקחו את המשחק המקורי והחליפו את הדמויות, שינו את הצלילים של הנשקים והוסיפו אפקט קטנטן של לייזר. לדבר כזה היה פעם שם: קראנו לזה "מוד" ומודים היינו יוצרים ומקבלים בחינם, בלי לשלם 60 שקלים מיותרים..
למי שבכל זאת מעניינת אותו עלילת המשחק, צירפנו לינק להודעה הרשמית באנגלית פלוס לינק לסרטון הטריילר של המשחק.